OpenLLM-France/wikimedia huggingface dataset:
# Gerard II d'Alvèrnia

Gerard II d'Alvèrnia fou un suposat comte d'Alvèrnia fill de Gerard I d'Alvèrnia. En algunes genealogies se l'identifica amb el pare de Gerald (Gueraud) o Guerau d'Orlhac, fundador de l'abadia d'Orlhac (Aurillac) i sant. Com a data de la seva mort s'esmenten el 879 i el 892.
A la mort de Bernat I d'Alvèrnia (i del seu fill Guerí II d'Alvèrnia), la successió hauria passat al seu suposat cosí Gerard II en oposició a Bernat Plantapilosa casat amb la germana de Guerí II, Ermengarda. Hauria estat destituït vers el 872 any en què Carles el Calb, per reforçar la posició del seu fill Lluís el Tartamut rei d'Aquitània, va nomenar Bosó de Provença (que era oncle per part de mare de Lluís) conseller i cambrer d'Aquitània, i li va concedir el comtat de Bourges o Berry i el d'Alvèrnia. El 876 Bosó fou nomenat virrei d'Itàlia i llavors el rei hauria investit a Bernat Platapilosa com a comte d'Alvèrnia. Gerard II hauria estat comte al Llemosí fins a la seva mort.

## Referències

* Devic, Claude; Vaissette, Joseph. Histoire générale de Languedoc (en francès). Tolosa: Édouard Privat llibreter editor, 1872 (Vegeu altres edicions a Google Books Vol. 1 (1840), Vol. 2 (1840), Vol. 3 (1841), Vol. 4 (1749), Vol. 5 (1842), Vol. 6 (1843), Vol. 7 (1843), Vol. 8 (1844), Vol. 9 (1845)).
* Genealogia dels guillèmides a la GEC, vol. XXII, pàgs 400-401
* Genealogia
# Gerenita-(Y)

La gerenita-(Y) és un mineral de la classe dels silicats. Rep el nom en honor de Richard Geren (15 de juliol de 1917 - 3 de setembre de 2002), ex vicepresident executiu de la Companyia de Mineral de Ferro del Canadà.

## Característiques

La gerenita-(Y) és un silicat de fórmula química (Ca,Na)₂(Y,REE)₃Si₆O$_{18}$·2H₂O. Cristal·litza en el sistema triclínic. La seva duresa a l'escala de Mohs és 5.
Segons la classificació de Nickel-Strunz, la gerenita-(Y) pertany a «09.CJ - Ciclosilicats amb enllaços senzills de 6 [Si₆O$_{18}$]$^{12-}$ (sechser-Einfachringe), sense anions complexos aïllats» juntament amb els següents minerals: bazzita, beril, indialita, stoppaniïta, cordierita, sekaninaïta, combeïta, imandrita, kazakovita, koashvita, lovozerita, tisinalita, zirsinalita, litvinskita, kapustinita, baratovita, katayamalita, aleksandrovita, dioptasa, kostylevita, petarasita, odintsovita, mathewrogersita i pezzottaïta.

## Formació i jaciments

Va ser descoberta al complex del llac Strange, un complex que s'estén entre la frontera del Quebec i Terranova i Labrador, al Canadà. També ha estat descrita al massís Khaldzan Buragtag, a la província de Khovd (Mongòlia). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Gerenite-(Y)» (en anglès). Mindat. [Consulta: 10 gener 2020].
# Gorja de Cheddar

La gorja de Cheddar és el congost més gran del Regne Unit, prop del poble de Cheddar als turons de Mendip, a Somerset, Anglaterra. Serpenteja al llarg de 3 km, amb una inclinació del 16% des de l'alt dels Mendips fins al poble de Cheddar. Els penya-segats són calcaris, austers i grisos, amb parets fissurades i pinacles que s'eleven verticalment fins a 107-122 m. Prop de la base del coll, una escala de 274 esglaons, l'escala de Jacob, condueix a una vista panoràmica dels Mendips, Somerset i els Quantocks. La gorja allotja les coves de Cheddar, on es trobà l'esquelet humà complet més vell de la Gran Bretanya amb uns 9.000 anys d'antiguitat, que s'anomenà Cheddar Man. També s'hi han trobat les restes més antigues del Paleolític superior (12.000 - 13.000 anys).
Aquestes gorges, incloses les coves i altres atraccions, s'han convertit en una destinació turística. Segons enquesta de 2005 als lectors de Radio Times, després de la seva aparició al programa de televisió Seven Natural Wonders (2005), la gorja Cheddar va ser distingida com la segona meravella natural més gran de Gran Bretanya, només superada per les coves de Dan yr Ogof. El congost atrau uns 500.000 visitants a l'any.

## Referències

* ↑ Brodie, Ian J. Visit Somerset: History and Heritage (en anglès). Ian J Brodie, 2016-04-20, p. 14. ISBN 978-1-5262-0232-1.
* ↑ Prost, Gary. The United Kingdom's Natural Wonders: Scotland and Northern Ireland, Lake District and Yorkshire Dales, Wales and West Midlands, England (en anglès). CRC Press, 2023-06-27, p. 337. ISBN 978-1-351-16559-4.
* ↑ «Caves win 'natural wonder' vote» (en anglès). BBC News, 02-08-2005.
* ↑ Keating, Guy. «Access Q&A: Cheddar Gorge». thebmc.co.uk, 08-03-2006. [Consulta: 14 juliol 2024].
# Girgan

Girgan (Jordi) va ser un cap dels alans. Els alans eren un poble asiàtic nòmada i guerrer.
A la crònica 215 de Ramon Muntaner es descriu la traïció a Roger de Flor al setè dia d'arribar a Adrianòpolis. Miquel IX Paleòleg va fer venir Girgan, cap dels alans, i Melic, cap dels turcoples amb uns vuit mil homes a cavall. Aquell mateix dia, havent sopat, va entrar Girgan al palau i devant Xor Miqueli i la seva dona va esquarterar el cèsar (Roger de Flor) amb la seva espasa i tots els seus acompanyants. Només van sobreviure tres cavallers que es van poder escapar a dalt d'un campanar.
# Girgis al-Makin ibn al-Amid

Jirjis ibn al-Amid, conegut en àrab pel sobrenom aix-Xaykh al-Makín i a Europa com Georges Elmacin —en àrab جرجس بن العميد الشيخ المكين, Jirjis ibn as-ʿAmīd ax-Xayẖ al-Makīn— fou un historiador egipci copte en llengua àrab. Fou autor de l'obra coneguda com a Història, tot i que el seu títol literal és Al-majmú al-mabàrak. En ella hi relata la història del món des de la Creació fins a l'any 1260. Fou la primera crònica oriental històrica a ser coneguda a Europa.

## Referències

* ↑ Enciclopèdia de l'Islam, VI, 141-142

## Bibliografia

* Georg Graf, Geschichte der arabischen christlichen Literatur, volume 2. Lists manuscripts of the work.
* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
* M. Th. Houtsma, E. van Donzel, E. J. Brill's First Encyclopaedia of Islam, 1913-1936, p. 173f
* The Saracentical historie ... Written in Arabike by George Elmacin ... And translated into Latine by Thomas Erpenius ... Englished, abridged, and continued to the end of the Chalifa's, by Samuel Purchas ...: p. [1009]-1047, incl. special t.p. -- the 4th part of Pvrchas his Pilgrimage... London.
* Al-Makin Ibn Al-Amid, Chronique des Ayyoubides (602-658 / 1205/6-1259/60), Tr. Françoise Micheau, Anne-Marie Eddé Broché, (1994). 148pp. -- French translation of the portion from 1205-1259. ISBN 2-87754-001-4
* Witold Witakowski, Ethiopic Universal Chronography in Martin Wallraff, Julius Africanus und die christliche Weltchronistik, deGruyter (2006) p.285-301.
* Gawdat Gabra, Historical Dictionary of the Coptic Church. pp.22-23, Scarecrow Press (2008), ISBN 978-0-8108-6097-1
# Clemència

Clemència (en llatí Clementia) va ser una deïtat que representava a la clemència. Va ser adorada a l'antiga Roma, especialment en època imperial. Tenia temples i altars i es representava a les monedes amb una pastera a la dreta i una llança a la mà esquerra. En parla Claudi Claudià.

## Referències

* ↑ Smith, William (ed.). «Clementia». A Dictionary of Greek and Roman biography and mythology. [Consulta: 14 maig 2022].
Viccionari
# Chondrostoma holmwoodii

Chondrostoma holmwoodii és una espècie de peix cipriniforme de la família dels ciprínids.

## Morfologia

Els mascles poden assolir els 25 cm de longitud total.

## Distribució geogràfica

Es troba a Turquia.

## Referències

* 1 2 FishBase (anglès)
* ↑ Balik, S., 1995. Freshwater fish in Anatolia, Turkey. Biol. Conserv. 72:213-223.

## Bibliografia

* Elvira, B., 1997. Taxonomy of the genus Chondrostoma (Osteichthyes, Cyprinidae): an updated review. Folia Zool. 46 (Suppl. 1):1-14.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Goodrich Corporation

La Goodrich Corporation, anteriorment B.F. Goodrich Company, fou una empresa manufacturera estatunidenca amb seu a Charlotte (Carolina del Nord). L'empresa, fundada a Akron (Ohio) el 1870 com a Goodrich, Tew Co. per Benjamin Franklin Goodrich, canvià el seu nom a "B.F. Goodrich Company" el 1880, a BFGoodrich a la dècada del 1980 i a Goodrich Corporation el 2001. Originalment un fabricant de cautxú conegut pels seus pneumàtics per a automòbils, l'empresa anà diversificant els seus negocis manufacturers durant el segle XX i el 1986 es vengué la unitat de pneumàtics per centrar-se en els seus altres negocis, com ara el sector aeroespacial i els productes químics. Michelin, que adquirí la unitat de pneumàtics, continua utilitzant la marca BF Goodrich. Goodrich forma part de UTC Aerospace Systems des de la seva adquisició per United Technologies.
# Lajas (Puerto Rico)

Lajas és un municipi de Puerto Rico situat a l'oest de costa sud de l'illa, també conegut amb el nom de La Ciudad Cardenalicia i Los Tira Piedras. Confina al nord amb San German i Sabana Grande; al sud amb el mar Carib; a l'est amb Guánica; i a l'oest amb Cabo Rojo. Forma part de l'Àrea metropolitana de San Germán-Cabo Rojo.
El municipi està dividit en 11 barris: Candelaria, Costa, Lajas, Lajas Arriba, La Plata, Llanos, Palmarejo, Parguera, París, Sabana Yeguas i Santa Rosa.

## Referències

* ↑ Grupo Editorial EPRL «Lajas» (en castellà). Enciclopedia de Puerto Rico. Fundación Puertoriqueña de las Humanidades, 14-06-2015 [Consulta: 30 juny 2015].
* ↑ «American FactFinder» (en anglès). Oficina del cens dels EUA. [Consulta: 30 juny 2015].

## Enllaços externs

Viccionari
* Directori de Municipis, Lajas Arxivat 2015-07-01 a Wayback Machine. a la web oficial de l'Estat Lliure associat de Puerto Rico (castellà)
# Menhir dos Almendres

El Menhir dos Almendres es troba al llogaret de Nossa Senhora de Guadalupe, al municipi d'Évora, a Portugal.
Es tracta d'un menhir de granit de pòrfir de grans dimensions, amb prop de 3,5 m d'altura a partir de la superfície del sòl, amb secció el·líptica de 1,20 x 0,80 m. És al cim d'una costera, a 1,3 km al nord-este del cròmlech dos Almendres, i se suposa que pot haver-hi íntima relació, entre ambdós, perquè el seu alineament coincideix amb l'albada en el solstici d'estiu.
El menhir fou tornat a alçar pel seu propietari, tot i que se suposa que la situació originària seria prop de l'actual. Com que és en propietat privada, el menhir es troba envoltat d'una tanca circular d'estaques de fusta i fil d'aram.
El cròmlec va ser descobert el 1964, per l'investigador Henrique Leonor Pina, quan s'estava confeccionant la Carta Geològica de Portugal. Tot el jaciment arqueològic comprén una extensa franja cronològica, des del neolític mitjà fins a l'edat del ferro, entre finals del sisé mil·lenni i l'inici del tercer mil·lenni abans de la nostra era; es tracta d'un cròmlec de planta circular irregular, compost per prop de noranta-cinc monòlits granítics disposats en petites agrupacions en una àrea de prop de 70 x 40 m, amb una orientació nord-oest-sud-est. Llueix al seu terç superior una decoració composta per un bàcul i una franja de línies ondulades.
El jaciment és el conjunt de menhirs estructurats més gran de la península Ibèrica, i un dels més rellevants del megalitisme europeu. Des de 1974 el cròmlec i el menhir són patrimoni protegit per llei, inicialment com a Immoble d'Interés Públic (IIP). El 2015, el cròmlec dos Almendres fou reclassificat com a Monument Nacional, i el menhir en continuà amb l'anterior.
L'equip coordinat per l'investigador Mário Varela Gomes ha intentat trobar el poblat relacionat amb els monuments megalítics trobats en aquest jaciment arqueològic, i va identificar un petit poblat eneolític a la rodalia. Tot el jaciment degué ser antigament un lloc de culte, amb forta càrrega magicosimbòlica, evidenciant un bon exemple de reutilització al llarg dels temps d'un mateix espai sagrat.

## Referències

* ↑ «DGPC | Pesquisa Geral» (en portuguès). patrimoniocultural.gov.pt. [Consulta: 4 novembre 2017].
* ↑ Cipriano, Rita. «Há um Stonehenge no Alentejo. O problema é encontrá-lo» (en portuguès). Observador. [Consulta: 4 novembre 2017].
* ↑ «Menir de Almendres». monumentos.gov.pt. [Consulta: 4 novembre 2017].
# Oßling

Oßling (alt sòrab: Wóslink) és un municipi alemany que pertany a l'estat de Saxònia. Es troba a 12 kilòmetres de Kamenz i a 15 kilòmetres de Hoyerswerda.

## Divisió administrativa

Comprèn els llogarets de:
* Debricy (Döbra)
* Jitro (Milstrich)
* Lěska (Lieske)
* Lubhozdź (Liebegast)
* Pisany Doł (Scheckthal)
* Skaskow (Skaska)
* Tradow (Trado)
* Wóslink (Oßling)
* Wysoka (Weißig)

## Personatges il·lustres

* Jaroměr Hendrich Imiš, predicador sòrab
* Bjarnat Krawc, compositor sòrab
# Can Pau Ventura

Can Pau Ventura és una masia de Sant Joan Despí (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular de planta baixa i dos pisos. La teulada és plana i forma un terrat voltat d'una barana que imita una balustrada plana. No té decoració, i aquests últims anys ha estat reconstruida interiorment.
A la façana hi ha un rellotge de sol rodó, el qual va ser tapat fa uns anys
Dues terceres parts són destinades a habitatge i la resta, a mà dreta, a ús agrícola. Edificada l'any 1752, s'ha ampliat pel darrere. Va iniciar sent una masia d'una sola planta, però s'ha anat edificant a sobre fins a crear la masia actual.La planta baixa era estable i celler. La casa fou reconstruïda el segle passat.

## Història

Denominació original "Cal Marcó". Ocupada per la família Camprubí anys més tard i per això anomenada després Can Pau Ventura, com a homenatge al besavi del propietari, qui va rebre una bala al cap als quaranta anys.
Antigament es creu que era una espècie de casa per a gent de l'esglèsia, però va ser abandonada per aquests al 1776, i va ser comprada per la besàvia de l'actual propietari.

## Referències

* 1 2 3 4 «Can Pau Ventura». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 gener 2019].
* ↑ «Can Pau Ventura. Sant Joan Despí | Mapes de Patrimoni Cultural», 24-09-2018. [Consulta: 24 setembre 2024].
# Deborin

Abram Moisséievitx Deborin, rus: Абра́м Моисе́евич Дебо́рин, cognom real Ioffe, rus: Ио́ффе (Kaunas, Lituània, 1881 — Moscou, 1963) va ser un filòsof soviètic conegut amb el nom de Deborin. Inicialment menxevic el 1928 va fer-se membre del Partit Comunista de la Unió Soviètica i deixeble de Gueorgui Plekhànov i va ser obligat a adoptar la ideologia oficial. Va ser professor a la Universitat Sverdlov de Moscou i acadèmic a l'Acadèmia Russa de les Ciències.

## Obres

* Hegel i dialektičeskij materializm (‘Hegel i el materialisme dialèctic’, 1929)
* Dialektika i jestestvoznanije (‘Dialèctica i ciències naturals', 1930)
* Filozofija i marksizm (‘Filosofia i marxisme’, 1930)
* Filozofija i politika (‘Filosofia i política’, 1961)

## Referències

* ↑ «Deborin». Gran Enciclopèdia Catalana. Barcelona: Grup Enciclopèdia Catalana.
# Spinibarbus ovalius

Spinibarbus ovalius és una espècie de peix cipriniforme de la família dels ciprínids que es troba al Vietnam.

## Referències

* ↑ Oshima M. 1919. Contributions to the study of the fresh water fishes of the island of Formosa. Ann. Carnegie Mus. v. 12 (núms. 2-4). 169-328.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sit cardenal crestat

El sit cardenal crestat (Paroaria coronata) és una espècie d'ocell de la família dels emberízids (Emberizidae) que habita zones de matoll o arbustives d'Amèrica del Sud, a l'est de Bolívia, el Paraguai, sud del Brasil, Uruguai i nord de l'Argentina. També s'ha introduït a Hawai, Puerto Rico i Xile. El seu nom ve per l'antiga classificació dins els cardinàlids.

## Referències

* ↑ «Sit cardenal crestat». Cercaterm. TERMCAT, Centre de Terminologia. Rev. 20/01/2023(català)
* ↑ «Paroaria coronata | red-crested cardinal» (en anglés). Govern de Hawaii, 28-08-2023. [Consulta: 28 agost 2023].
# Sit cardenal d'ulleres

El sit cardenal d'ulleres (Paroaria gularis) és un ocell de la família dels tràupids (Thraupidae).

## Hàbitat i distribució

Habita el bosc obert, clars, vegetació secundària, matolls, especialment a prop de l'aigua de les terres baixes per l'est dels Andes des de l'est de Colòmbia i sud de Veneçuela i Guaiana cap al sud fins l'est de l'Equador, est del Perú, nord i est de Bolívia i nord del Brasil amazònic.

## Referències

* ↑ «Sit cardenal d'ulleres». Cercaterm. TERMCAT, Centre de Terminologia. Rev. 20/01/2023(català)
# Sit cardenal groc

El sit cardenal groc (Gubernatrix cristata) és un ocell de la família dels tràupids (Thraupidae). bell exemplar que sol habitar tota la zona pampeana del centre de l'Argentina, i al Brasil, el Paraguai, Uruguai.
Actualment l'espècie està protegida a causa de la seva caça i la destrucció del seu hàbitat natural on l'ús de planes per al sembrat i la utilització de pesticides ho posen en risc.
El seu cos consta de copete i gola negra. Cella i malar grocs. Dors estriat d'oliva i negre. Ventral groc verdós. Cua groga amb timoneres centrals negres. En aconseguir la seva adultesa el mascle i la femella es diferencien solament en el to i intensitat del colorit de les seves plomes.

## Referències

* ↑ «Sit cardenal groc». Cercaterm. TERMCAT, Centre de Terminologia. Rev. 20/01/2023(català)
# Staré

Staré és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1273.
# Sport Club Corinthians Paulista (basquetbol)

El Corinthians Basquete és la secció de basquetbol del Sport Club Corinthians Paulista de la ciutat de São Paulo.
La secció va ser creada el 1928. La seva millor època fou durant els anys seixanta, en els que fou tres cops campió brasiler.
Antics jugadors han estat Wlamir Marques, Rosa Branca, Ubiratan, Amaury, José Edvar Simões, Marquinhos, i Oscar Schmidt.

## Palmarès

* Campionat brasiler de bàsquet:
** 1965, 1966, 1969, 1996
* Campionat sud-americà de clubs de bàsquet:
** 1965, 1966, 1969

## Referències

* ↑ Basquete no Corinthians a corinthians.com.br, pt-br
* ↑ da seleção revelam sonho de defender o Corinthians no basquete - UOL Esporte, 08 de março de 2013
* ↑ Basquete no Corinthians – Longe do passado Arxivat 2016-03-03 a Wayback Machine. - Estado de S.Paulo, 4 de fevereiro de 2010
# Suimanga d'ales d'acer

El suimanga d'ales d'acer (Aethopyga pulcherrima) és un ocell de la família dels nectarínids (Nectariniidae).

## Hàbitat i distribució

Habita boscos, clars i vegetació secundària de les terres baixes de Samar, Leyte, Dinagat, Siargao, Mindanao i Basilan, a les illes Filipines.

## Referències

* ↑ «Suimanga d'ales d'acer». Cercaterm. TERMCAT, Centre de Terminologia. Rev. 15/12/2021(català)
# Supremme de Luxe

Daniel Blesa, més conegut com a Supremme de Luxe (Madrid, 6 de gener de 1979), és una drag queen i cantant espanyola famosa per ser la presentadora de Drag Race España i una llegenda del drag espanyol.

## Biografia

Va començar la seva carrera artística en el món drag el 1997, actuant en diverses sales de la seva Madrid natal. Ha realitzat espectacles i ha estat mestra de cerimònies en diverses esdeveniments LGBT. També ha realitzat projectes teatrals com Encerradas en un Pryconsa, Ellas cantan, ellas cuentan, Tranxformers o Retromanía. El 2021 va ser protagonista de l'espectacle Intimísimo. Aquell mateix any va ser triada com a presentadora per al programa de telerealitat Drag Race España, versió espanyola de RuPaul's Drag Race i actualment la millor versió valorada en rànquings segons IMDb.

### Carrera musical

El 2012 va publicar el seu primer àlbum titulat Ahora yo. A més, ha llançat alguns senzills com «Basta ya» (2016), «Getting High» (2017), «Resurgir» (2019) o «Ener-G» (2020). La seva cançó «Miénteme» va ser inclosa en el repertori oficial del World Pride 2017 que va editar Universal Music. L'11 de juny de 2021, va estrenar el senzill «Llévame al cielo», la qual va ser utilitzada per la final de la segona temporada de Drag Race España. El 3 de juny de 2022, va estrenar «Inevitable».

## Referències

* ↑ «RuPaul's Drag Race España: Host Supremme de Luxe's Age, Job, & IG» (en anglès). , 06-05-2021.
* 1 2 «¿Quién es Supremme De Luxe, la presentadora de 'Drag Race España'?» (en castellà). www.elconfidencial.com, 17-02-2021. [Consulta: 28 abril 2021].
* ↑ «¿Quién es Supremme De Luxe, la presentadora de 'Drag Race España'?» (en castellà). , 17-02-2021 [Consulta: 9 juliol 2021].
* ↑ «Supremme De Luxe estrena el vídeo de 'Llévame al cielo'». Shangay, 11-06-2021. [Consulta: 5 juny 2022].
* ↑ «Supremme de Luxe estrena 'Inevitable'». Shangay, 03-06-2022. [Consulta: 5 juny 2022].

## Enllaços externs

* Supremme de Luxe - Lloc web oficial
# Stéphane Goubert

Stéphane Goubert (Montpeller, 13 de març del 1970) és un ciclista francès professional del 1993 al 2004. Un cop retirat, s'ha dedicat a la direcció esportiva

## Palmarès

* 1993
** 1r al Tour del Pays Roannais
* 2002
** 1r a Quilan

### Resultats al Tour de França

* 1999. 74è de la classificació general
* 2001. 31è de la classificació general
* 2002. 17è de la classificació general
* 2003. 31è de la classificació general
* 2004. 20è de la classificació general
* 2005. 34è de la classificació general
* 2006. 37è de la classificació general
* 2007. 27è de la classificació general
* 2008. 21è de la classificació general

### Resultats a la Volta a Espanya

* 1995. 26è de la classificació general
* 1996. Abandona
* 1998. Abandona
* 2004. Abandona (11a etapa)
* 2006. 29è de la classificació general
* 2007. 13è de la classificació general

### Resultats al Giro d'Itàlia

* 1999. 74è de la classificació general

## Enllaços externs

* Web personal
* Fitxa a www.sitiodeciclismo.net